**Tudomány a porondon**

Motiváció – élménypedagógia – tudomány – művészet – tantárgyi koncentráció a manézsban

Cirkuszpedagógia a premier előtt



Tisztelt Igazgatónő / Úr, kedves Kollégák, diákok!

Sok szeretettel hívjuk a diákokat és a tanáraikat a

**2019. március 12-én, 11 órakor**

**a Magyar Nemzeti Cirkusz óriássátrában**

**(Budapest, Pólus Center parkolója, Szentmihályi út 131.)**

tartandó kihelyezett rendhagyó tanóránkra, ahol fizika – biológia – kémia – matematika – irodalom tudományok szerepelnek az artisták mellett a porondon.

A programot 7. (esetleg tanári döntésre 6.) osztályos kortól ajánljuk egészen az érettségizőkig.

A Szombathelyen 2017 őszén 1500 diák előtt megtartott cirkuszpedagógiai óráról az alábbi videó ad egy rövid áttekintést:

<https://www.youtube.com/watch?v=ARxTWT0BXLk>

A 2018 októberi cirkuszi óránk hosszabb összefoglalója az alábbi linken érhető el:

<https://www.youtube.com/watch?v=Y2u9O9HU5UY&t=1644s>

a rövidebb összefoglaló pedig itt:

<https://www.youtube.com/watch?v=h5YijGOWGvk&t=26s>

Ezúton szeretnénk meghívni tehát Önöket / Benneteket és tanítványaitokat a Magyar Nemzeti Cirkusz és a Szombathelyi Kanizsai Dorottya Gimnázium tanárai által szervezett **rendhagyó cirkuszi tanórára.**

*… Ha a fizikatanár cirkuszba megy, a fizika törvényeit keresi s találja a produkciók mögött…*

*Ha a biológiatanár cirkuszba megy, az idomított állatokat nézve a tanítás hosszú folyamatát képzeli maga elé, számba veszi az állatok ismertetőjegyeit, s beleborzong, hány óra edzés lehet pl. egy erőemelő szám mögött…*

*A matematikatanár azonnal a porond átmérőjét saccolgatja s körbe rakott székekben számtani sorozatot lát…*

*A magyar irodalom tanára pedig egy Karinthy kötetért nyúl, s leül elolvasni a Cirkusz című novellát….*

*A kémiatanár tissue anyagszerkezetét boncolgatná s a porond közepére egy jó adag „elefántfogkrémet” keverne a hecc kedvéért…*

Ezekből a megfigyelésekből, rácsodálkozásokból állított össze **egy órányi anyagot a cirkusz 2019 –es évi új műsorához kapcsolódóan** a szombathelyi Kanizsai Dorottya Gimnázium két tanárnője (Kovacsics Bernadett és Sinkó Andrea).

Az órán tárgyalt jelenségeket bemutatják 2018 januárjában Monte - Carlóban Arany Bohóc díjjal kitüntetett ifj. Richter József által vezetett Magyar Nemzeti Cirkusz művészei.

*Ez a cirkuszba* ***kihelyezett óra*** *igazi* ***élménypedagógia****, hiszen közvetlenül összeköti az élményt a tanulással.*

A programra a belépő a diákoknak 500 Ft.

A műsor rövid előzetese az alábbi oldalon tekinthető meg:

<http://magyarnemzeticirkusz.hu/>

2019. március  8 - ig szeretnénk **visszajelzést** kérni, hogy az iskolájukból hány diák érkezne a programra.

A visszajelzéseket az alábbi címre várjuk:

[andrea@sinko.hu](mailto:andrea@sinko.hu) vagy [kovacsics.bernadett@gmail.com](mailto:kovacsics.bernadett@gmail.com)

illetve telefonon: Sinkó Andrea: 30 / 413 3002

A tervezett óra formabontó. Olyan biológiai, fizikai, kémiai, matematikai érdekességeket tárunk az érdeklődők el, amelyeket mind a cirkuszban figyelhetünk meg. A tanórákon is tárgyalt jelenségekre felhívjuk a diákok figyelmét, s láthatják, hogy a természettudományok valóban körbevesznek bennünket.

Ízelítőül a fizikai jelenségekről az alábbi könyvajánlóban tájékozódhatnak:

<https://www.youtube.com/watch?v=SigU0aaBw3g>

A könyv képes fizikakönyv. Nem hemzsegnek benne sem számok, sem képletek. Mégis minden fotó a fizikáról szól, a fizika szerelmeseinek. És minden fotó a cirkuszról szól, a cirkusz szerelmeseinek.

A fényképek a Magyar Nemzeti Cirkusz és a Richter Flórián Cirkusz 2015. évi előadásain készültek.

Üdvözlettel:

*Kovacsics Bernadett és Sinkó Andrea*

a Szombathelyi Kanizsai Dorottya Gimnáziumban működő természettudományos labor tanárai

